เมื่อวันที่ 11 ธันวาคมหนูได้ฉีดวัคซีนไฟเซอร์เข็มแรก และหลังจากนั้นหนูก็ได้มีเพศสัมพันธ์กับแฟน 2-3 วัน แต่ไม่ได้ใส่ถุงยางป้องกันนะคะ แต่ว่าไม่ได้หลั่งใน แล้วตอนนี้ประจำเดือน เดือนนี้ของหนูไม่มาประมาณ 10 กว่าวันแล้วค่ะ แต่เมื่ออาทิตย์ที่แล้ว หนูได้ลองตรวจครรภ์ดู 2-3 รอบ ก็ขึ้นขีดเดียวนะคะ ที่หนูสงสัยคือวัคซีนต้านโควิด มีส่วนทำให้ปจด.มาช้าด้วยหรือเปล่าคะ
สวัสดีค่ะ หากประจำเดือนขาดไป 10 วัน แต่ได้ตรวจหาการตั้งครรภ์ดูแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนการฉีดวัคซีนป้องกันโควิด 19 ไปนั้น หากฉีดแล้ว เกิดอาการไม่สบายทางร่างกายจากผลข้างเคียงของวัคซีน ก็จะเป็นสาเหตุที่ทำให้ประจำเดือนมาช้าได้ค่ะ แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ